ທ່ານ Hagel ວ່າ ເຈົ້າໜ້າທີ່ ມອງຂ້າມ​ “ສັນຍານ​ເຕືອນ” ຈາກ ທ້າວ Alexis (ວີດີໂອ)
ລັດ​ຖະ​ມົນ​ຕີ​ປ້ອງ​ກັນ​ປະ​ເທດ ສ​ຫລ ກ່າວ​ວ່າ ​ມີສັນຍານ​ເຕືອນຫຼາຍໆ​ຢ່າງ ກ່ຽວ​ກັບປະຫວັດ​​ເບື້ອງ​ຫຼັງ​ ດ້ານກົດໝາຍ ​ແລະ​​​​ໂຣກປະສາດຂອງ​ທ້າວ Alexis.
ລັດຖະມົນຕີກະຊວງປ້ອງກັນປະເທດສະຫະລັດ ທ່ານ Chuck Hagel ກ່າວວ່າ ເຈົ້າໜ້າທີ່ ໄດ້ມອງຂ້າມ ຕ່າງໆກ່ຽວກັບທ້າວ Aaron Alexis ມືປືນທີ່ຍິງສັງຫານ ຢູ່ຄ້າຍ Navy Yard ທ້າວ Alexis ໄດ້ຍິງສັງຫານ 12 ຄົນ ກ່ອນທີ່ລາວຈະຖືກຕໍາຫຼວດ ຍິງຕາຍ ຢູ່ຄ້າຍທະຫານເຮືອແຫ່ງດັ່ງກ່າວ ທ່ານ Hagel ໄດ້ກ່າວໃນວັນພຸດວານນີ້ວ່າ ໄດ້ມີ ຫຼາຍໆຢ່າງກ່ຽວກັບປະຫວັດເບື້ອງຫຼັງທາງດ້ານກົດໝາຍ ແລະອາການໂຣກປະສາດຂອງທ້າວ Alexis ທ່ານ ໄດ້ກ່າວວ່າ ມັນຈະຕ້ອງມີການຕອບຄໍາຖາມພວກນີ້ວ່າເປັນຫຍັງຕ່າງໆເຫຼົ່ານີ້ຈຶ່ງ ຖືກມອງຂ້າມ ກ່ອນທີ່ທ້າວ Alexis ຈະໄດ້ບັດຜ່ານ ທີ່ສາມາດເຂົ້າອອກໃນຄ້າຍທະຫານ ເຮືອ Navy Yard ນອກນັ້ນ ທ່ານ Hagel ຍັງໄດ້ສັ່ງໃຫ້ທົບທວນ ການຮັກສາຄວາມປອດໄພຢູ່ຕາມຄ້າຍ ທະຫານຂອງສະຫະລັດໃນທົ່ວໂລກ ທ່ານຍັງກ່າວອີກວ່າ ບ່ອນໃດທີ່ມີຊ່ອງຫວ່າງນັ້ນ ໃຫ້ພວກເຮົາປິດເສຍ ທ້າວ Alexis ໄດ້ຖືກຈັບ ໃນເຫດການໃຊ້ອາວຸດປືນ 2 ຄັ້ງ ໃນປີ 2004 ແລະ 2010 ລາວໄດ້ຖືກກ່າວເຖິງຫຼາຍໆຄັ້ງກ່ຽວກັບການປະພຶດຜິດ ໃນໄລຍະ 4 ປີ ທີ່ລາວໄດ້ຮັບໃຊ້ ຢູ່ໃນກອງທັບເຮືອສະຫະລັດ ທີ່ສິ້ນສຸດລົງໃນປີ 2011 ນັ້ນ